Document ID: 31994R2178

KOMISSION ASETUS (EY) N:o 2178/94,
annettu 6 päivänä syyskuuta 1994,
tiettyjen interventioelinten hallussa olevan ja jalostuksen jälkeen vietäväksi tarkoitetun naudanlihan myynnistä asetuksessa (ETY) N:o 2539/84 määriteltyä menettelyä noudattaen annetun asetuksen (EY) N:o 3208/93 soveltamiseen liittyvistä erityisistä toimenpiteistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (EY) N:o 1884/94(2), ja erityisesti sen 7 artiklan 3 kohdan,
sekä katsoo, että
tiettyjen interventioelinten hallussa olevan ja jalostuksen jälkeen vietäväksi tarkoitetun naudanlihan myynnistä asetuksessa (ETY) N:o 2539/84 määriteltyä menettelyä noudattaen 23 päivänä marraskuuta 1993 annetun asetuksen (EY) N:o 3208/93(3) mukaisesti tarjouskilpailu on ratkaistu kaikkien käytettävissä olevien määrien osalta; tämä koskee Yhdistyneeseen kuningaskuntaan ja Irlantiin varastoituja tuotteita; Yhdistyneen kuningaskunnan interventioelimen hallussa olevan lihan osalta ostajat eivät ole vielä ottaneet haltuun tiettyjä määriä tai niitä ei ole viety pois kyseisistä jäähdyttämöistä; BSE: hen liittyvistä tietyistä suojatoimenpiteistä ja päätösten 89/469/ETY ja 90/200/ETY kumoamisesta 27 päivänä heinäkuuta 1994 tehdyn komis-sion päätöksen 94/474/EY(4), joka tuli voimaan myyntisopimusten tekemisen jälkeen, eläinlääkintää koskevien määräysten muutoksen seurauksena Yhdistyneessä kuningaskunnassa olevan määrän toimittamiseen muissa jäsenvaltioissa sijaitseviin jalostuslaitoksiin saattaa liittyä oikeudellisia vaikeuksia; olisi säädettävä erityisistä toimenpiteistä sen varmistamiseksi, ettei tämä uusi tilanne aiheuta taloudellista vahinkoa asianomaisille tarjouskilpailun voittajille; näitä toimenpiteitä on voitava soveltaa mahdollisimman pian,
asetuksessa (EY) N:o 3208/93 vahvistetaan tarkasti kunkin tarjouskilpailun voittajan saaman erän koostumus ja erityisesti sen sisältämät palat; käynnissä olevien jalostustoimien jatkuvuuden varmistamiseksi on mahdollista sallia Yhdistyneen kuningaskunnan interventiovarastoista lähtöisin olevan lihan, jota ei vielä ole otettu haltuun tai viety pois kyseisistä jäähdyttämöistä, korvaaminen Irlannin interventioelimen hallussa olevilla vastaavilla tuotteilla hyväksytyllä tarjoushinnalla; tämän vuoksi olisi annettava tiettyjä hallinnollisia yksityiskohtaisia sääntöjä, jotka käsittävät erityisesti kyseisten määrien haltuunottoa, maksamista, jalostamista ja vientiä koskevien määräaikojen pidentämisen; lihojen korvaamisen sijaan tarjouskilpailun voittajilla on myös oltava mahdollisuus taloudellisen tilanteensa mukaan peruuttaa myyntisopimuksensa kyseisten määrien osalta ja saada takaisin niihin liittyvät vakuudet ja maksettu ostohinta, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1 Jos toimijalle on asetuksella (EY) N:o 3208/93 avatun myynnin mukaisesti tarjouskilpailulla myyty luutonta naudanlihaa:
- jota ei ole vielä otettu haltuun tai viety pois kyseisistä jäähdyttämöistä
ja
- jota päätöksen 94/474/EY määräysten mukaisesti ei voida toimittaa toimijan tarjouksessa merkittyihin jalostuslaitoksiin kyseisen asetuksen 2 artiklan 1 kohdan c alakohdan mukaisesti,
tämä toimija voi saada hakemuksesta Yhdistyneen kuningaskunnan interventioelimen hallussa olevan määrän sijaan Irlannin interventiovarastoista lähtöisin olevan vastaavan määrän kyseisen asetuksen liitteessä II olevassa b kohdassa määrätyssä muodossa (jäljempänä `korvaavat määrät`) ja hyväksytyllä tarjoushinnalla.
2. Edellä 1 kohdassa tarkoitettu hakemus on osoitettava Irlannin interventioelimelle.
Sen liitteenä on oltava:
a) Yhdistyneen kuningaskunnan interventioelimen kanssa tehty sopimus;
b) tämän elimen todistus:
- komission asetuksen (ETY) N:o 2173/79(5) 8 artiklan 2 kohdassa ja komission asetuksen (ETY) N:o 2539/84(6) 5 artiklan 2 kohdassa säädettyjen vakuuksien antamisesta,
- määristä, joita ei vielä ole otettu haltuun tai viety pois kyseisistä kylmälaitoksista
ja
- toimijan luopumisesta kaikista oikeuksistaan näiden määrien osalta,
- kyseisen lihan maksamisesta;
c) Yhdistyneen kuningaskunnan eläinlääkintävirano-maisten todistus siitä, ettei näitä määriä ole voitu toimittaa tarjouksessa mainittuun jalostuslaitokseen päätöksen 94/474/EY määräysten mukaisesti.
3 Irlannin interventioelimen kanssa tehdyn sopimuksen seurauksena toimija ottaa haltuunsa korvaavat määrät asetuksessa (EY) N:o 3208/93 säädetyin edellytyksin. Yhdistyneen kuningaskunnan interventioelimelle suoritettu maksu oikeuttaa lihojen haltuun ottoon Irlannissa.
4 Yhdistyneen kuningaskunnan interventioelin päättää asetuksen (ETY) N:o 2173/79 8 artiklan 2 kohdassa tarkoitetun vakuuden vapauttamisesta, jonka toimija on antanut haltuun otetun kokonaismäärän, mukaan lukien Irlannin interventiovarastosta lähtöisin olevat korvaavat määrät, sekä siitä maksetun hinnan perusteella. Toimijan on todistettava viimeksi mainittujen määrien haltuun ottaminen Irlannin interventioelimen antamalla todistuksella.
5 Tämän artiklan säännökset eivät vaikuta asetuksessa (EY) N:o 3208/93 lihan haltuun ottamisesta ja jalostuksesta sekä jalosteiden viennistä annettuihin yksityiskohtaisiin sääntöihin. Korvaavien määrien osalta 3 artiklassa säädettyjä määräaikoja kuitenkin pidennetään kolmella kuukaudella.
2 artikla
Edellä 1 artiklassa tarkoitettujen määrien korvaamisen sijaan toimija voi hakea tehdyn myyntisopimuksen peruuttamista, näistä määristä annettujen vakuuksien vapauttamista ja maksetun ostohinnan palauttamista.
Hakemus on osoitettava Yhdistyneen kuningaskunnan interventioelimelle. Sen liitteenä on oltava:
a) toimijan ilmoitus, jonka mukaan hän luopuu kyseisten määrien haltuun otosta sekä niihin liittyvistä oikeuksista;
b) edellä 1 artiklan 2 kohdan c alakohdassa tarkoitettu todistus.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä syyskuuta 1994.

Labels: 3
17
18